વિએલમન્ની રિસર્ચ એન્ડ ડેવલપમેન્ટ (ઇન્ડિયા)ના ફાઉન્ડર તથા સીઈઓ દીપક સોલંકીએ ૨૦૧૩ના ઉનાળા સુધી આ ટેકિનકના પ્રોટોટાઇપ પર કામ કરવાનું શરૂ કર્યું હતું. તેમને આશા હતી કે, આ ક્રાંતિકારી ટેકિનકને ઘણું સમર્થન મળશે. ૨૭ વર્ષીય દીપક કહે છે કે, 'હું લાઇટ દ્વારા ડેટા ટ્રાન્સમિટ કરવામાં સફળ થઈ ગયો હતો અને શરૂઆતમાં મેં વિચાર્યું હતું કે, અમારે કોઈ લાઇટિંગ કંપની પાસે જવું જોઈએ, કારણ કે આ ટેકિનકમાં LED બલ્બનો સમાવેશ થાય છે. જોકે કોઈએ પણ તેમાં રુચિ દાખવી નહોતી, ત્યારે હું ફંડ માટે રોકાણકારો પાસે પહોંચ્યો. ત્યાર બાદ હું મારી પ્રોડકટના પ્રોટોટાઇપમાંથી વર્કિંગ મોડલ તરફ વધ્યો.' ૨૦૧૪માં દીપકને ઇસ્તોનિયામાં બુલ્ડઇટ હાર્ડવેર કંપનીમાં કામ કરવાની તક મળી. ૨૦૧૫ના ઉનાળા સુધીમાં દીપક ભારત પાછો આવ્યો, કારણ કે તે દેશમાં પોતાની R&D ટીમ બનાવવા માગતો હતો.